
Nanopórusok szelektivitásának modellezése aszimmetrikus ionkoncentrációkkal a membrán két oldalán

Adott két elektrolit oldat membránnal elválasztva, melyen található egy nanopórus, amin
keresztül iontranszport folyik membrán egyik oldalán lévő tömbfázisból a másikba. Az
ionok áramlásának hajtóereje a koncentrációgradiens illetve a cellára kapcsolt feszültség.
A pórus negatívan töltött, azaz a kationok áramlása előnyben részelsül az anionokkal
szemben, de nem minden esetben.
Egy ilyen cellában lezajló folyamatok megértéséhez a Nernst-Planck transzportegyen-
lethez csatolt Lokális Egyensúlyi Monte Carlo szimulációt használom (NP+LEMC). A
rendszer bemeneti paraméterek a cella és a pórus méretei, a koncentrációk a bal és a jobb
oldalon, a pórus felületi töltéssűrűsége, és a cellára kapcsolt feszültség.
A kutatócsoport korábbi munkáihoz képest az az újítás, hogy eltérő ionkoncentrá-
ciókat alkalmazunk. Ekkor a Nernst-egyenlet értelmében mindkét ionra létezik egy-egy
feszültségérték, melyen az adott iontípusra ható hajtóerők eredője zérus, tehát az adott
ion árama 0. Ezt nevezhetjük Nernst-potenciálnak. Kísérletileg csak az összes ion árama
mérhető, mely nem ad információt arról, hogyan függnek az ionáramok a hajtóerőktől,
ha azok nincsenek egyensúlyban. Ezzel szemben az NP+LEMC módszer külön szolgáltat
adatot az anion- és a kationáramról.
A jelenséget az áram-feszültség karakterisztikával (IV görbe) lehet jól szemléltetni. Re-
verziós potenciálnak nevezzük azt a feszültségértéket, ahol ez a görbe metszi a feszültség-
tengelyt, tehát ahol a teljes ionáram zérus. Változtatva a koncentrációk arányát a jobb
és bal oldal között, a zérushelyek eltolódnak. Amennyiben a pórus teljesen szelektív a
kationra, akkor a mért reverziós potenciál megegyezik a kation Nernst-potenciáljával. A
kationszelektivitás mértékét a görbék meredekségéből lehet kifejezni. Ez nem más, mint
vezetés, mely szintén függ a feszültségtől, mivel az IV-görbék nem lineárisak. Megmutat-
juk, ez a szelektivitás összefügg a reverziós potenciálból definiált szelektivitással.
A dolgozat módszertani részében megmutatom, hogy az NP+LEMC módszert ki kell
egészíteni a Donnan-potenciállal, ami biztosítja a szimulációs rendszer töltéssemlegessé-
gét. Megmutatom, hogy erre szükség van, mert ellenkező esetben töltött rendszereket
szimulálunk és az eredményeket szisztematikus hibával terhelten kapjuk.



